EPL avas kuidagi vaikselt vaba aja portaali  , mis hetkel küll kahjuks väga tühi on. Väljas on hulk peofotosid, mida reginud kasutaja saab 1-5 punktiga hinnata ja slaidietendusena vaadata.    Täita saab pikka ankeeti, saladuseks jääb, miks ja kus neid andmeid kasutatakse. Oma profiili  saab seadete all avaldada, küll ei saanud aru, kus ja mis kujul ta täpselt avaldub.    Väljas on imelik valik uudiseid. Kahjuks on selgusetu, millega peaks need uudised seonduma, ehk meelelahutuse ja pidutsemisega.    Ei pilte ega uudiseid kommenteerida ei saa. Lingid kampaania ja piletiloosid on kuidagi kontekstist välja rebitud, kasutaja seal midagi teha ei saanud.    Mul on tunne, et vana meedia üritab netis juurutada vanamoodsat lähenemist, kus meedia loojaks on  kontrollitud ja piiratud sisering ning kasutaja rõõmuks jääb vaid loodu vastuvõtmine. Tänapäevane veeb aga peaks toimima lugemise/kirjutamise meetodil, kus kasutaja jaoks on sisu loomine sama tähtis, kui mitte tähtsam, kui selle tarbimine. Kasutaja tahab midagi teha, ootab interaktiivsust - vaid 1-5 punkti andmine peofotodele on vähe.    EPL kasutajana oleks meeldinud, kui ma oleks sinna oma EPL kasutajanimega sisse saanud, mitte jälle uut profiili looma pidanud.    Küll tasub aga tähelepanelik  olla, sest EPL on lubanud, et sel aastal pööravad nad uuele meediale palju tähelepanu.    Paari nädala tagune weekend.ee launchi uudis tundub lubavat rohkem, kui saidil praegu väljas. Ju siis tuleb kannatlikult oodata.     2ran2pi kirjutab ka EPL netimeedia arengutest.